มันมีตำนานอยู่นะคะ ไม่ทราบว่าจริงเท็จแค่ไหน เขาเล่ากันว่าหม่อมถนัดศรีมาทานแล้วติดใจมาก จะให้ป้ายแต่ก็ไม่มีชื่อร้าน เจ้าของร้านก็ไม่รู้จะทำยังไง หม่อมท่านเลยบอกให้ใช้ชื่อท่านเป็นชื่อร้านค่ะ

ร้านนี้เป็นร้านก๋วยเตี๋ยวเนื้อลูกชิ้นน้ำใส ความเด็ดอยู่ที่ลูกชิ้นเนื้อที่เนียนละเอียดเด้งดึ๋งหอมเนื้อวัวมาก ส่วนเนื้อสดก็นุ่มเคี้ยวง่าย อร่อยมากๆค่ะ เมนูง่ายๆเท่านี้ หน้าร้านจะมีขายปอเปี๊ยะสดด้วย ถือเป็นเมนูหลักอีกเมนูเพราะรสชาติอร่อยไม่แพ้กัน

เขามี2ร้านติดกันค่ะ รสชาติเหมือนๆกันเพราะเป็นพี่น้องกันเอง ร้านนึงลูกชิ้นจะแบนกว่า อีกร้านจะกลมกว่า ทานได้เหมือนกันจ้า